เอจออฟบูตี

เอจออฟบูตี  เป็นวิดีโอเกมวางแผนเวลาจริงที่พัฒนาโดยเซอร์เทนแอฟฟินิตีกับแอโครนิมเกมส์ และเผยแพร่โดยแคปคอมสำหรับเอกซ์บอกซ์ 360, เพลย์สเตชัน 3 และไมโครซอฟท์ วินโดวส์ โดยมีฉากอยู่ในยุคสวอชบักกลิง ซึ่งเกมนี้เสนอให้ผู้เล่นอยู่ในการควบคุมเรือโจรสลัดโดยมีเป้าหมายในการปล้นสะดมและยึดเมืองต่าง ๆ ของก๊กโจรสลัด ในขณะที่ต้องเอาชนะเรือศัตรูระหว่างทาง
รูปแบบการเล่น.
การเล่นเกมส่วนใหญ่เวียนวนกับการเคลื่อนที่ของเรือรอบ ๆ ทะเล และทะเลประกอบด้วยรูปหกเหลี่ยมที่เรียกว่าเฮกเซส ซึ่งผู้เล่นจะควบคุมเรือโดยเลือกเฮกเซสสำหรับจุดหมายปลายทาง หากเรืออยู่ติดกับเฮกเซสที่มีเรือศัตรู, เรือค้าขาย, เมือง หรือนิคม เรือรบจะโจมตีโดยอัตโนมัติด้วยการยิงปืนใหญ่ ซึ่งความเสียหายจากปืนใหญ่ขึ้นอยู่กับจำนวนการอัปเกรด แต่ถ้ามีศัตรูมากกว่าหนึ่งอยู่ติดกัน เรือรบจะแยกการยิงออกไป ด้วยการยิงที่แตกต่างกันในแต่ละครั้ง โดยมีวัตถุประสงค์เพื่อเข้ายึดเมือง ตามจำนวนที่ระบุไว้ในการบรรยายสรุปภารกิจ: ซึ่งมุมขวาบนของหน้าจอจะแสดงจำนวนเมืองที่เราเป็นเจ้าของ, เมืองที่ศัตรูเป็นเจ้าของ และจำนวนเป้าหมาย ทังนี้ โจรสลัดแลร์ไม่สามารถพิชิตได้โดยศัตรู แต่ภารกิจจะจบลงด้วยความล้มเหลวหากศัตรูพิชิตจำนวนเมืองเป้าหมายได้ก่อนผู้เล่น
ในการยึดเมืองผู้เล่นจะต้องอยู่ติดกับเมืองนั้นและกระหน่ำยิงจนกว่าจะไม่มีพลังชีวิตเหลืออยู่ ซึ่งเมืองจะยังคงยิงบนเรือต่อไปจนกว่าพลังชีวิตจะหมดลง การอัปเกรดเมืองมีผลกับทั้งพลังชีวิตของเมืองและพลังปืนใหญ่ เมื่อพลังชีวิตหมดลง แถบ "เข้ายึดครอง" จะแสดง และเมื่อเต็มแถบ เมืองก็จะถูกพิชิต หากเรือข้าศึกเข้าใกล้เมือง การ "เข้ายึดครอง" จะหยุดชั่วคราวจนกว่าเรือลำใดลำหนึ่งจะจมหรือหนีไป ทั้งนี้ เมืองจะรักษาเรือที่อยู่ติดกันของฝ่ายเดียวกันโดยอัตโนมัติ ดังนั้นฝ่ายที่ป้องกันจะได้เปรียบ
ผู้เล่นควบคุมอวตาร 3 มิติของเรือโจรสลัดด้วยใบเรือที่มีสีขึ้นอยู่กับทีมที่พวกเขาอยู่ เรือมีคุณสมบัติสามอย่างที่สามารถอัปเกรดได้ ความเร็ว, เกราะ และปืนใหญ่—ซึ่งแต่ละอย่างสามารถอัปเกรดได้สูงสุดสามครั้ง โดยความเร็วเป็นตัวกำหนดว่าเรือของผู้เล่นแล่นเร็วเพียงใด, เกราะจะประมาณความเสียหายที่เรือสามารถรับได้ก่อนที่มันจะถูกทำลาย และปืนใหญ่จะปรับความเสียหายต่อเรือได้ คุณลักษณะปืนใหญ่จะแสดงบนเรือรบเป็นวงกลมเล็ก ๆ ใต้มาตรวัดชีวิต ซึ่งการอัปเกรดความแรงในการโจมตีจะลดความเร็วลง
ในเกม ผู้เล่นใช้ทรัพยากรที่แตกต่างกันเพื่ออัปเกรดเมืองและเรือของพวกเขา ทรัพยากรมีสามประเภท ได้แก่ ทอง, ไม้ และเหล้ารัม ซึ่งทอง 4 หน่วยและไม้ 2 หน่วยจะอัปเกรดเมือง และเหล้ารัม 4 หน่วยและไม้ 2 หน่วยเรืออัปเกรดเรือ ผู้เล่นสามารถรับทรัพยากรโดยเก็บหีบที่ลอยอยู่ในน้ำ, ทำลายเรือศัตรู, ปล้นหมู่บ้าน ใช้หนึ่งในสี่คำสาปหรือยึดเมืองและใช้พวกมันเพื่อผลิตทรัพยากร แต่ละเมือง/หมู่บ้านจะแสดงทรัพยากรที่จะสร้างด้วยไอคอนที่ลอยอยู่เหนืออวตาร เรือของผู้เล่นสามารถอัปเกรดได้ในที่หลบซ่อนโจรสลัดเท่านั้น แต่เมืองสามารถอัปเกรดได้โดยไม่คำนึงถึงตำแหน่งของเรือ
ในน่านน้ำ เรือพาณิชย์มักจะได้รับการสร้างเป็นจำนวนมาก ซึ่งจะโจมตีเรือที่อยู่ใกล้ ๆ โดยไม่คำนึงถึงธง แม้ว่าพวกมันจะไม่มีพลังการยิงที่แข็งแกร่งหรือลำเรือที่แข็ง พวกมันจะปล่อยลังสาปแช่งเมื่อจมลง ผู้เล่นสามารถมีคำสาปได้ครั้งละหนึ่งคำสาปเท่านั้น ดังนั้น หากลังได้รับการกอบกู้ มันจะให้คำสาปจาก 4 ประเภทที่แตกต่างกันหรือทรัพยากรแบบสุ่ม โดยคำสาปสี่ประเภทคือ:
เกมนี้มีภารกิจท้าทายเจ็ดแบบที่แตกต่างกันสำหรับการเล่นเดี่ยว โดยแต่ละแบบมีแผนที่สามแบบที่มีระดับความยากง่าย, ปานกลาง และยาก รวมเป็นภารกิจสำหรับผู้เล่นเดี่ยวทั้งหมด 21 ภารกิจ เกมหลายผู้เล่นมีโหมดเกมสี่ผู้เล่น (ดูเอลิงดูโอส์) โหมดหกผู้เล่น (ทริปเปิลทรับเบิล) และโหมดแปดผู้เล่น (โฟร์บายโฟร์) ซึ่งแต่ละโหมดจะแบ่งผู้เล่นออกเป็นสองทีม เกมนี้ยังมีโหมดแบทเทิลรอแยลที่ให้ผู้เล่นสี่ทีม ทีมละสองคน แข่งกัน ตลอดจนผู้เล่นสามารถใช้แชตด้วยเสียงเพื่อพูดคุยกับทีมของตนได้ นอกจากนี้ บริษัทแคปคอมยังได้เพิ่มแผนที่อีกหกแผนที่ให้ดาวน์โหลดฟรีในเพลย์สเตชัน เน็ตเวิร์ก ส่วนเวอร์ชันเอกซ์บอกซ์ไลฟ์อาร์เคดได้รองรับกราฟิกอวตาร
การพัฒนา.
แมกซ์ โฮเบอร์แมน ซึ่งเป็นนักออกแบบได้ยอมรับว่าแรงบันดาลใจสำหรับเกมนี้มาจากมุขตลกวันเมษาหน้าโง่เรื่อง"พิมส์แอตซี" ที่ดำเนินมาอย่างยาวนานของบริษัทบันจี โดยช่วงโอเพนเบตาได้รับการเผยแพร่เมื่อวันที่ 19 กันยายน ค.ศ. 2008 (วันพูดจาภาษาโจรสลัดนานาชาติ)
ส่วนในวันที่ 4 ธันวาคม ค.ศ. 2008 ชุดแผนที่เพิ่มเติมอีกสามชุดได้รับการเผยแพร่โดยไม่มีค่าใช้จ่าย
การตอบรับ.
เกม"เอจออฟบูตี"เวอร์ชันเอกซ์บอกซ์ 360 ได้รับคำวิจารณ์ "ในเชิงบวกโดยทั่วไป" ในขณะที่เวอร์ชันคอมพิวเตอร์ส่วนบุคคลและเพลย์สเตชัน 3 ได้รับคำวิจารณ์ "ในระดับปานกลาง" ตามเว็บไชต์รวบรวมบทวิจารณ์เมทาคริติก ส่วนเว็บไซต์"ยูโรเกมเมอร์"กล่าวว่าโหมดผู้เล่นเดี่ยวของเกมนั้น "น่าหงุดหงิดและไม่สมดุล" แต่เสริมว่า "ถ้าเล่นออนไลน์ รับรองว่าคุณจะได้สิ่งที่คุ้มค่ากับราคา 800 แต้มอย่างแน่นอน" และไอที รีวิวส์ ได้เห็นด้วย โดยระบุว่า "ราคาถูกและสนุกมากในการเล่นออนไลน์ เนื่องจากการแข่งรวดเร็วและน่าเพลิดเพลิน แม้ว่าการต่อสู้แบบออฟไลน์จะค่อนข้างได้รับผลกระทบจากปัญญาประดิษฐ์คอมพิวเตอร์ที่ไม่แน่นอนก็ตาม"
เกมนี้ได้รับการเสนอชื่อเข้าชิงรางวัลเอกซ์บอกซ์ไลฟ์อาร์เคด ค.ศ. 2008 สองรางวัล ได้แก่: "เกมต้นฉบับยอดเยี่ยม" และ "เกมหลายผู้เล่นแบบแข่งขันยอดเยี่ยม"